Dimecres 3 de setembre a partir de les 10 h
El Museu organitza la jornada Dies al camp dimecres 3 de setembre a partir de les 10 del matí. Es tracta d?una activitat ideada per a famílies i nens que agermana el Museu amb la figura del poeta Joan Vinyoli, de qui se celebra enguany el centenari del seu naixement.
La jornada començarà amb una visita guiada al Museu en companyia de Jordi Llavina, comissari de l?Any Vinyoli. L?escriptor enriquirà la visita amb el recital de diversos poemes de Vinyoli que fan referència al camp, als oficis artesanals i a la vida d?abans. Després de la visita a l?interior del Museu, els participants podran gaudir d?un esmorzar a l?ombra abans de començar la segona part de la jornada, que inclourà una visita al nou hort del Museu i una activitat per als nens, El nostre primer planter, en la qual plantaran enciams que després es podran endur a casa.
Per participar en l?activitat, que té un cost de 5 euros per adult i és gratuïta per a nens menors de 12 anys, cal inscriure?s prèviament, trucant al 977 870 576 o enviant un correu electrònic a info@museuvidarural.cat.